Gw mau tau Kerjaya Muzik dari Hatta (Junction). Jelasin dalam bahasa melayu

Setelah menamatkan alam persekolahan pada tahun 1985, Hatta mengambil keputusan untuk keluar dari Pahang dan berhijrah ke Kuala Lumpur untuk mencari ilmu dan mengasah bakat dalam bidang muzik. Kemudian, beliau berhijrah ke Seremban, Negeri Sembilan untuk mencari rakan baharu sebelum sekali lagi berhijrah ke Melaka dan seterusnya ke Renggam, Kluang, Johor. Di Renggam, beliau telah disarankan untuk pergi ke Ayer Hitam, sebuah pekan kecil yang terletak di daerah Batu Pahat, Johor dan bersempadan dengan daerah Kluang. Di Ayer Hitam, Hatta telah menyertai Black CT Rockers, sebuah kumpulan rock yang popular sekitar Ayer Hitam dan Batu Pahat di mana pada ketika itu, beliau merupakan gitaris untuk kumpulan tersebut.

Pada tahun 1987, Hatta bersama Black City Rockers kemudiannya menyertai Juara Rock Johor Tengah, sebuah pertandingan rock yang turut disertai beberapa kumpulan lain seperti Junction, Crossfire, A.S.K dan Prodigy (kumpulan asal Allahyarham Arab). Dalam pertandingan tersebut, Black CT Rockers berjaya mendapat tempat ketiga. Pada ketika inilah, bakat Hatta telah disedari oleh kumpulan Burnmarks, sebuah kumpulan rock dari Segamat, Johor yang telah mencipta nama dalam industri muzik tempatan. Atas saranan Burnmarks, Hatta telah diuji bakat oleh anggota kumpulan Junction yang pada ketika itu sedang mencari vokalis baharu dan dengan serta-merta beliau diambil sebagai vokalis tetap Junction.

Hatta bersama Junction kemudiannya berhijrah ke Kuala Lumpur untuk mengembangkan lagi karier muzik mereka dan kemudiannya diterima sebagai kumpulan residen di Kathy's Lounge menggantikan kumpulan Wings yang mula sibuk merakamkan album. Atas inisiatif pengurus Kathy's Lounge iaitu Mr. Tan, Junction kemudiannya dilamar oleh PolyGram, sebuah syarikat rakaman antarabangsa yang berpangkalan di Singapura dan pernah menerbitkan album-album kumpulan muzik terkenal seperti Search dan Headwind.